Document ID: 31981R3800

KOMISSION ASETUS (ETY) N:o 3800/81,
annettu 16 päivänä joulukuuta 1981,
viiniköynnöslajikkeiden luokittelemisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 3577/81(), ja erityisesti sen 31 artiklan 4 kohdan,
sekä katsoo, että
asetuksen (ETY) N:o 337/79 31 artiklassa säädetään, että on laadittava luokitus yhteisössä viljeltäviksi hyväksytyistä viiniköynnöslajikkeista; nämä lajikkeet on luokiteltava hallintoyksiköiden tai niiden osien mukaan suositeltaviin, hyväksyttyihin ja tilapäisesti hyväksyttyihin viiniköynnöslajikkeisiin,
tästä viiniköynnöslajikeluokituksesta on säädettävä ottaen huomioon viiniköynnöslajikkeiden luokittelua koskevista yleisistä säännöistä 5 helmikuuta 1979 annetun asetuksen (ETY) N:o 347/79() säännökset ja vaatimukset,
asetuksen (ETY) N:o 337/79 31 artiklan 2 kohdan nojalla yhteisössä voidaan istuttaa, paikkausistuttaa ja varttaa ainoastaan suositeltavia ja hyväksyttyjä lajikkeita,
komission asetuksessa (ETY) N:o 2005/70(), sellaisena kuin se on viimeksi muutettuna asetuksella (ETY) 591/80(), laaditaan viiniköynnöslajikeluokitus,
saadun kokemuksen ja lajikkeiden viljelysoveltuvuuskokeiden tulosten perusteella olisi viiniköynnöslajikkeiden luokitus järjestettävä uudelleen useiden hallintoyksiköiden osalta,
asetuksen (ETY) N:o 2005/70 säännöksiä on muutettu useaan otteeseen niiden antamisen jälkeen; näiden lukuisten muutosten vuoksi mainittu asetus on vaikeaselkoinen; lisäksi on syytä ottaa huomioon koonnelman laatiminen asetuksista (ETY) N:o 816/70() ja (ETY) N:o 1388/70() asetuksilla (ETY) N:o 337/79 ja (ETY) N:o 347/79; tässä tilanteessa olisi laadittava koonnelma myös asetuksesta (ETY) N:o 2005/70, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Viiniköynnöslajikkeiden luokitus laaditaan liitteen mukaisesti.
2 artikla
1. Kumotaan asetus (ETY) N:o 2005/70.
2. Viittaukset 1 kohdan nojalla kumottuun asetukseen katsotaan viittauksiksi tähän asetukseen.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä syyskuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 1981.

Labels: 3
5
6